ગયા વર્ષની સફળતા પછી ઇંગ્લૅન્ડ, અમેરિકા, ઑસ્ટ્રેલિયા જેવા દેશોમાં આ વર્ષે વધુ મોટા પાયે અને દિવસો અગાઉથી જ યોગની પ્રૅક્ટિસનાં સેશનો યોજાઈ રહ્યાં છે. ન્યુ યૉર્ક ખાતે આવેલા યુનાઇટેડ નેશન્સના હેડક્વૉર્ટરને યોગ દિવસના માનમાં આ દિવસની છડી પોકારતી લાઇટોથી સુશોભિત કરવામાં આવ્યું છે. ત્યાં આજે સમગ્ર વિશ્વના ઉચ્ચાધિકારીઓ એકઠા થઈને યોગાભ્યાસ કરવાના છે. ભારતીય આધ્યાત્મિક ગુરુ સ્વામી જગ્ગી વાસુદેવ આ ભવન ખાતે સૌને યોગાભ્યાસ કરાવશે. ન્યુ યૉર્કના આઇકનિક ટાઇમ્સ સ્ક્વેર ખાતે પણ હજારો લોકો એકઠા થઈને યોગાસનો કરવાની તમામ તૈયારીઓ થઈ ચૂકી છે.